Costel BABOŞ CALIPSUL BĂTRÂNUL CE-ŞI SPUNEA SIEŞI FĂRĂ DE VÂRSTĂ ÎN CĂUTAREA PĂSĂRII DE IRIDIU Umbla de năduşea I-au spus umblătorul Unul cu limba mai ascuţită l-a numit Cel ce-şi amăgeşte destinul Pe urmă a rectificat şi l-a numit Cel ce-şi călăreşte destinul Un altul i-a spus Cel ce-şi urmăreşte destinul Da ce, omule, de când poţi urmări una ca asta? Destinul se urmează, nu se urmăreşte Ce-i destinul, să-l poţi încolţi, înghesui colo, într-un cotlon? Însă numele a prins şi s-a răspândit Umbla fără odihnă Şi când intra prin câte un sat, holba nişte ochi şi arunca nişte priviri I-au spus Holbează Îl înghionteau, îmbiindu-l cu bucăţi de pâine şi cu vreo cană cu lapte Zicea, daţi la săraci Da ce, mneata nu eşti sărac? Nu, nu Sunt bogat Era bogat? Era pe dracu Era Coate-goale Curgeau zdrenţele pe el Purta un cămăşoi larg, alb Ce-i drept, era alb Şi umbla desculţ I-au spus Moş Cămeşoi Şi Desculţul Purta plete lungi, argintii, îi cădeau valuri pe umeri Iar barba, tot albă, colilie, crescută până peste genunche De s-a ales cu porecla Se-mpiedică-n barbă Unii, pentru că aducea un duhovnic ori cu vreun fel de sfânt de prin icoane, i-au spus Apostolul Prorocul De prorocit nu prorocea nimic I-au spus Profetul, dar nici nu profeţea Pe unde trecea, întreba de o Pasăre N-a priceput nimeni O pasăre de Iridiu S-a mai auzit şi până acum de tot felul de păsări nemaiauzite Măiastra, Phoenix, Pasărea-de-foc sau Onix, Cristal Chiar şi Pasărea Metal ori Şarpele-cu-pene Dar, de Iridiu?! Zicea, a trecut pe-aici vreo Pasăre de Iridiu? De cee? De Iridiu Oamenii i-au spus Cel ce-şi aleargă umbra de pomană Alţii l-au numit Prostănac Alţii Molâu Îi păsa? Îi dădea întruna cu Pasărea lui El însuşi nu-şi mai amintea numele (dacă nu cumva o făcea de-al naibii) şi-şi spunea, sieşi, simplu, Bătrânul Când apărea în câte un oraş, traversa străzile fără să se uite în lături, ori să fie atent la semafoare De câte ori nu era să-l pocnească Îl evitau în ultima clipă Nebunii au noroc Strigau după el, de ce nu te bagă, dracului, la azil? Da cine să-l bage, că nu avea pe nimeni Umbla ca un bezmetic pe unde-l cărau picioarele Toată viaţa lui s-a preumblat aşa, fără un rost Căutând caii verzi de pe cine ştie ce pereţi Viaţa i-a fost, ca să folosesc un cuvânt mai preţios, o perpetuă căutare Numai Pasărea i s-a refuzat Dar există Pasărea de Iridiu? Cică există, în imaginaţia lui I-au spus Vânător de abstracţii (ăştia mai citiţi, ca ăialalţi ) Sau prizonierul propriilor iluzii Se mai întâmpla uneori, seara, să fie poftit în vreo casă peste noapte, dar nu voia să intre Zicea, mai bine băgaţi câinele, că la noapte s-ar putea să ningă Adică, refuza ospitalitatea Dar de mâncat, de băut, de odihnit Cei ce l-au văzut mai din aproape, au răspuns Omul acesta nu mănâncă Omul acesta nu bea Omul acesta nu se odihneşte Ci numai umblă Parcă se poate? Ce,-i stafie? I-au spus Jumătate-stafie sau Om-fantomă Un fel de hibrid I-au spus Hibrid Unii l-au numit Umbra Diavolului El, sieşi, îşi spunea Pribeagul Asta şi făcea, pribegea în neştire Alţii l-au numit Cel care bântuie Bântuie ce? Bântuie Începuse lumea, de la o vreme, să-l cunoască de cal breaz Cu toate că atunci când trecea, femeile, care i se prosternau în urmă închinându-se, care dădeau buzna să-i pupe poala cămeşoiului Se-ntorceau ameţite; cică avea un iz Dumnezeiesc Se crede că nu s-ar fi spălat niciodată Copiii aruncau după el cu pietricele şi bulgări de pământ Ori îl stropeau cu tuburi de plastic; iar el râdea prosteşte, de parcă abia ce scăpase de la balamuc Îi curgeau scuipaţii după copii Bărbaţii se cam fereau (mai ales cei de pe la sate) Dacă trebuia, totuşi, să-i treacă prin preajmă, se prindeau de nasturi ori de cine ştie ce altceva, înfundându-şi, până la coate, mâinile-n buzunare Uneori îl mai lătrau şi câinii Alţii i se gudurau Alţii chelălăiau numai Pisicile, de obicei, îi treceau printre picioare cu cozile ridicate drept, ca intrate-n călduri Umbla De colo colo, fără nici o ţintă Aşa spuneau Şi autorităţile? Îl lăsau să-şi facă de cap? De ce să nu-l lase, nu făcea rău, nu supăra pe nimeni, nu instiga şi nu tulbura liniştea nimănui Se comporta civic Îl întrebau cum arată Pasărea Dacă o mai văzuse vreodată Zicea, nu ştiu, dar ar trebui să fie triunghiulară şi cu un cerculeţ la mijloc Teologii au sărit ca arşi Au răcnit, triunghiul e simbolul lui Dumnezeu! E ochiul Său! A fost singurul lui conflict I-au pus în vedere să nu care cumva să le treacă pragul lăcaşurilor lor L-au numit Blasfematorul Satana deghizat El însuşi îşi spunea, sieşi, Fără vârstă Nu şi-o mai amintea N-avea acte? Zicea că, pe vremea lui, nu se întocmeau acte Cum nu? De sute de ani se întocmeau acte Zicea că, pe vremea lui, nu se întocmeau acte Nu-şi mai amintea nimic despre sine Nici locul naşterii, nici data, nici cum îl chema Îşi spunea Cel de demult şi căuta Pasărea de Iridiu Există o Pasăre de Iridiu? Ce întrebare, desigur că nu Un posibil subterfugiu? Vreo pistă falsă? Curios Curios Îl spălau zăpada şi ploile Îl usca vântul Nu se îmbolnăvea Părea imun la orice boală Odată, un beţiv, tot bărbos, dar cu laţele unsuroase, unul dintre acei aşa-zişi artişti rataţi, ieşind dintr-o bodegă şi izbindu-se de el, a început să strige Priviţi, priviţi! E bătrânul arhetipal! Arheti ce? Pal! A, pal! Beţivul îl tot îndemna să bea dintr-o sticlă Bea, omule, e din pară, e Dumnezeiască, te urcă-n al doişpelea cer I-a răspuns, otravă! Nici nu fuma? Nu avea nici un viciu? Se ferea de fum De cei care slobozeau fum pe gură atunci când vorbeau Se trăgea într-o parte Se ventila cu palmele Femeile? Cine s-o ştie? La câţi ani avea părea de mult impotent Zicea, seminţele mele au dat rod Câteva s-au făcut vlăstare viguroase, altele au crescut pipernicite Multe vor fi înlăturate Şi mai zicea, fără nici o legătură, se ştie tot ce trebuie să se ştie Nu-şi prea aducea aminte despre sine Părea că nici nu voieşte nici nu încearcă Cine era de fapt? L-am întrebat, cine eşti tu de fapt? Singur vei afla când voi găsi Pasărea de Iridiu Cine era de fapt? De fapt, există Pasărea de Iridiu? O voi întâlni curând Există semnele A plecat pe drumul spre Armageddon Cine era de fapt? Oamenii l-au numit în toate felurile I-am strigat din urmă, eşti, cumva, Dumnezeu? a plecat pe drumul spe Armageddon Era Dumnezeu? A zis, nu Nu sunt Dumnezeu Cine eşti de fapt? Voi trimite un Înaripat Arhanghel în zale şi coif din Iridiu Încălţat cu sandale din Iridiu Cu spadă şi scut din Iridiu Va fi trimisul meu! Înseamnă că eşti Dumnezeu? Nu, nu sunt Dumnezeu Eu sunt Alfa şi Omega Când voi întâlni Pasărea de Iridiu voi veni Abia atunci Abia atunci vei fi Dumnezeu? Abia atunci se va declanşa Apocalipsul Vorbea de Apocalips Apo ce? Calipsul? A, calipsul! 